നോക്കുകൂലി കിട്ടിയില്ല കടയുടമയെ തല്ലി സിഐടിയു തൊഴിലാളികള് CITU കണ്ണൂര്: നോക്കുകൂലി കിട്ടാത്തതിനെ തുടര്ന്ന് സിഐടിയു തൊഴിലാളികള് കടയുടമയെ മര്ദ്ദിച്ചു. സ്വന്തമായി ലോഡ് ഇറക്കാനുള്ള കോടതി അനുമതിയടക്കം ഉണ്ടായിരുന്നിട്ടും സിഐടിയു തൊഴിലാളികള് ഭീഷണിയും അക്രമവുമായി മുന്നോട്ടു വരികയായിരുന്നു. പണം തന്നില്ലെങ്കില് ലോഡിറക്കാന് സമ്മതിക്കില്ലെന്നും സ്ഥാപനം നടത്താന് അനുവദിക്കില്ലെന്നുമായിരുന്നു ഭീഷണി. കണ്ണൂര്മാതമംഗലം എസ് ആര് അസോസിയേറ്റ്സ് ഉടമയായ റബി മുഹമ്മദിനേയും, സഹോദരന് റഫിയെയുമാണ് സിഐടിയു തൊഴിലാളികള് ആക്രമിച്ചത്. സാധനങ്ങള് ഇറക്കുന്നതിനിടെയാണ് സിഐടിയു തൊഴിലാളികളുടെ മര്ദ്ദനമുണ്ടായത്. തുടര്ന്ന് ഇവര് പോലീസില് പരാതിപ്പെടുകയായിരുന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇന്നലെ സാധനങ്ങളിറക്കുന്നതിനിടെയാണ് 12 ഓളം സിഐടിയു തൊഴിലാളികള് എത്തി പ്രശ്നങ്ങളുണ്ടാക്കിയത്. നോക്കൂകൂലിയടക്കം ചോദിച്ചായിരുന്നു തൊഴിലാളികള് കടയില് പ്രശ്നങ്ങളുണ്ടാക്കിയത്. മുമ്ബ് തങ്ങള് തന്നെ ഇറക്കിയ ലോഡിനും ഇപ്പോള് വന്ന ഇറക്കാത്ത ലോഡിനുമാണ് കൂലി ആവശ്യപ്പെട്ടത്. നേരത്തെയും സമാനമായ രീതിയില് ഭീഷണി ഉണ്ടായിരുന്നു. ഇതേത്തുടന്ന് ഇക്കഴിഞ്ഞ 9 ന് പൊലീസില് പരാതി നല്കിയിരുന്നു. പൊലീസ് ഇവരെ വിളിച്ച് വാണിംഗ് കൊടുത്തിരുന്നുവെന്നും റബി പറഞ്ഞു. ലോഡിറക്കുമ്ബോള് കടക്കാരനേക്കാള് ഏറെ തുക ലാഭം ലഭിക്കുന്നത് തൊഴിലാളികള്ക്കാണ്. ഈ സ്ഥിതിയില് മുന്നോട്ട് പോകുന്നത് നഷ്ടമാകുമെന്ന് മനസിലാക്കി സ്വന്തമായി ലോഡിറക്കുന്നതിനുള്ള അനുമതി കോടതി വഴി ഇവര് നേടിയിരുന്നു. രണ്ട് വര്ഷം കൊണ്ടാണ് ഹൈക്കോടതിയില് നിന്നും സ്വന്തമായി ലോഡ് ഇറക്കാനുള്ള അനുമതി നേടിയത്. അതാണ് ഇപ്പോള് സിഐടിയു പ്രവര്ത്തകര് തടയുന്നത്. ലോണ് അടക്കം എടുത്താണ് ഹാര്ഡ് വെയര് സ്ഥാപനം ആരംഭിച്ചതെന്നും ഈസ്ഥിതിയില് മുന്നോട്ട് പോകുന്നത് ശ്രമകരമാണെന്നും കടയുടമ പറഞ്ഞു. സംഭവത്തില് സിഐടിയു പ്രവര്ത്തകര്ക്കെതിരെ പെരിങ്ങം പൊലീസ് കേസെടുത്തു. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona